Ψητό κοτόπουλο με πέστο ρόκας και πατατούλες
Πικάντικο το πέστο της ρόκας θα δώσει ένταση στο απλό ψητό κοτόπουλο.
1 κιλό μικροσκοπικές πατάτες, με τη φλούδα τους (προτιμότερο βιολογικές), 4 φιλέτα από στήθος κοτόπουλου, 1/3 φλιτζ. τσαγιού ελαιόλαδο, αλάτι, φρεσκοτριμμένο πιπέρι, 2 φλιτζ. τσαγιού ψιλοκομμένα φυλλαράκια ρόκας (περίπου 1 - 1½ ματσάκι), 1/3 φλιτζ. τσαγιού καβουρδισμένα κουκουνάρια ή φουντούκια, χοντροκοπανισμένα, 1 σκελίδα σκόρδου, 2/3 φλιτζ. τσαγιού ελαιόλαδο, 1/3 φλιτζ. τσαγιού τριμμένη παρμεζάνα ή πικάντικο κεφαλοτύρι, αλάτι, φρεσκοτριμμένο πιπέρι
Βράζουμε τις πατάτες σε αλατισμένο νερό μέχρι να μαλακώσουν, για περίπου 20 λεπτά (τις ελέγχουμε τρυπώντας τες με ξυλάκι για σουβλάκι). Τις σουρώνουμε.Χτυπάμε στο μπλέντερ την ψιλοκομμένη ρόκα, τα κουκουνάρια ή τα φουντούκια και το σκόρδο για 1 λεπτό και, χωρίς να σταματήσουμε το χτύπημα, ρίχνουμε σιγά-σιγά το λάδι, σε αργή ροή, ώσπου να έχουμε μια λεία και πυκνή πάστα. Ρίχνουμε το τυρί, αλάτι και πιπέρι, ανακατεύουμε καλά με ένα πιρούνι και βάζουμε το πέστο στο ψυγείο, μέχρι να το χρησιμοποιήσουμε.Προθερμαίνουμε το φούρνο στους 180° C.Πλένουμε τα φιλέτα του κοτόπουλου και τα σκουπίζουμε καλά.Κόβουμε κάθε φιλέτο, οριζόντια, σε 3 φέτες.Βάζουμε όλες τις φέτες σε ένα μεγάλο ταψί, ρίχνουμε το ελαιόλαδο και αλατοπίπερο και ανακατεύουμε με τα χέρια μας για να καλυφθούν οι φέτες καλά με τα υλικά. Βάζουμε τις βρασμένες πατάτες σε μια πιατέλα και τις περιχύνουμε με το μισό πέστο.Αν είναι πολύ πηχτό, το αραιώνουμε με 1 - 2 κουτ. σούπας ελαιόλαδο.Σερβίρουμε τα φιλέτα με τις πατάτες και τα περιχύνουμε με το υπόλοιπο πέστο.
Κοτόπουλο,Πατάτες